《盛华彦光丘壑轩》
宋代·吕本中

盛侯少时伟仪观，下笔不休人共欢。胸中别自有丘壑，万里溪共藏几案。

往来车马闹泥土，盛侯何尝著眼看。较量今古放同异，抖擞胸襟别真赝。

今朝示我故人诗，老病穷愁得消散。故人相继在鬼录，君虽独在饱忧患。

且住溪南数间屋，坐稳不忧时节换。人言丘壑殊不恶，君守一丘只如昨。

文章老健气如虹，不向共岩何处著。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。